Statwa tal-Ġebel ta' Sta. Mill-Kan. in jidħol fil-knisja qadima ta' San M Girgor, knisja propjament iddedikata lil Santa Katarina u mhux lil San Girgor kif hawn min jaħseb, knisja li serviet ta' knisja parrokkjali taż-Żejtun għal mijiet ta' snin qabel inbniet li għandna Ilum, ma jistax ma josservax żewġ statwi tal-ġebel imqiegħda viċin l-altar maġġur, waħda fuq kull naħa ta' l-altar. Dawn jirrapreżentaw żewġ qaddisin verġni u martri li kienu patruni tal-Lingwa Taljana fi ħdan l-Ordni ta' San Ġwann: Santa Katarina ta' Lixandra u Sant' Ewfemja. Kif sabu ruħhom f'San Girgor L-Ordni ta'San Ġwann kienet maqsuma fi tmien Lingwi, skond il-pajjiżi li minnhom kienu ġejjin il-Kavallieri. Meta dawn ġew f'Malta, fl- 1530, għall-ewwel marru joqogħdu fil-Birgu, fejn kellhom parti mill-parroċċa, imsejħa 'collachio' riservata għalihom, u bħala knisja konventwali kienu jużaw dik ta' San Lawrenz. Ġiebu magħhom minn Rodi sett ta' arazzi dwar il-ħajja ta' Santa Katarina, li sfortunatament inqerdu f'inċident tan-nar f'din il-knisja. Meta bdew jibnu l-Belt Valletta, ftit wara l-Assedju l- mi Kbir tal-1565, mill-ewwel ħasbu biex c jibnu Knisja ' Konventwali għalihom, dik li llum insejħulha l- Kon-Katidral ta' San Ġwann. Barra li kull Lingwa bniet il-berġa j/3 tagħha, li jj; kienet speċi ta' lukanda fejn kienu EŻ Ħarġa GRJS Testa TGT el jabitaw il-Kavallieri — tal-j: Lingwa li tkun — kull berġa kellha wkoll knisja partikolari tagħha — ħasbu wkoll biex fil- Knisja Konventwali ta' San Ġwann, kull Lingwa jkollha kappella laterali riservata għaliha. Dawn il-kappelli partikolari għadhom jeżistu sal-lum u jinsabu f'dawk li nsejħulhom in-navi. Fil-kappella tagħha l-Lingwa kienet tagħmel il- funzjonijiet partikolari tagħha. Il-kappella tat- Taljani, ddedikata lill-patruna tagħhom Santa Katarina ta' Lixandra, tinsab fir-raba' daħla fuq ix-xellug, in-navi li l-arkitetti jsejħu tat- tramuntana. Din il-kappella kienet assenjata lill-Kavallieri Taljani fl-1604. Bħalma għamlu l-Kavallieri tal-Lingwi l-oħra, it-Taljani għamlu ħilithom u nefqu spejjeż kbar, biex iżejnu l- kappella tagħhom mill-aħjar li setgħu. Ġiebu artisti—pitturi u skulturi-minn barra, speċjalment mill-Italja. Hekk żejnu l-kappella tagħhom bl- aqwa opri ta' l-arti. Per eżempju,-aktar-tard kien Mattia Preti li pitter it-titular tagħhom: L- Għerusija Mistika ta' Santa Katarina, kwadru mill-isbaħ li għadu fil-kappella, għalkemm dan l-aħħar ġie mwarrab ftit, peress li qed isiru bosta restawri, li dwarhom nitkellmu aktar 'il quddiem. Għall-ewwel il-Kavallieri Taljani qegħdu fil-ġnub ta' l-altar tagħhom żewġ statwi tal-ġebla Maltija: Santa Katarina u Sant' Ewfemja. M'hemmx dubju li dan kien xogħol Maltil Meta aktar tard riedu jibdlu dawn iż-ż ewġ statwi bi tnejn ta' l-irħam — xogħol barrani — huma taw dawk tal-ġebel lill-knisja tagħna ta' San Girgor (iddedikata lil Santa Katarina). Għamlulna l-isbaħ pjaċir, għaliex irregalawlna xogħol Maltil Iżda milli jidher ir-rota ta' Santa Katarina ma setgħetx toqgħod fil-post, għaliex kellhom ineħħu parti sewwa minnha. Dik li hemm illum saret ftit tas-snin ilu. Iżda l-istatwa nnifisha, is-sejf, il-palma u l-kuruna f'rasha, huma kollha oriġinali. Santa Katarina qiegħda fuq in-naħa tax-xellug inti u tħares lejn l-altar, filwaqt li Sant iż Ewfemja qiegħda fuq in-naħa l-oħra. Il-Kappella ta' Santa Katarina f'San Ġwann L-ewwel kwadru titulari: tal-kappella Taljana f'San Ġwann kien impitter minn Francesco Potenzano, kwadru li bħalissa hu mdendel fil-passaġġ li jagħti għall-Oratorju. F'din il-kappella kien. hemm ukoll kwadru ċkejken tal- Kunċizzjoni magħruf bħala l-Madonna ta' Caraffa, kopja tal-Verġni Maria ta' Lanciano fil-provinċja ta' Matera. Kien Gerolamo Carafa, prijur ta' Barletta, li għall-ewwel irregala dan il-kwadru lill-knisja ta' Santa Caterina d'ltalia, iżda mbagħad għaddieh lill-kappella Taljana f'San Ġwann minn fejn imbagħad fl-1958 ġie trasferit fis- santwarju tal-Verġni Maria ta' Filermo. L-ewwel artal barokk ta' din il-kappella ġie mibdul għall-ħabta tas-sena 1730 bil-kumpless eleganti preżenti ta' l-irħam fuq disinn ta' Romano Carapecchia (1668 — 1738), wieħed mill-aqwa arkitetti tal-Barokk Ruman u student ta' Carlo Fontana. Il-ħitan ta' din il-kappella huma mżejna b'xogħol li sar għall-ħabta tas- sena 1663. F'dan l-ornament, indurat bid- deheb fuq sfond kaħlani, jispikkaw l-ittri RC u l-pjanta tal-qoton, li jfakkru l-Gran Mastru Rafel Cotoner (1660 — 1663). Il-pjanta tal- qoton tidher ukoll fl-ornament li jżejjen iż- żewġ altari laterali f'San Girgor taż-Żejtun. Fil-għoli fil-kappella Taljana jidhru wkoll ż ewġ lunetti mpittra li jirrapreżentaw episodji mill-ħajja ta' Santa Katarina: Il- Martirju fuq il-lemin u d-Disputa mal-Filosfi 77 fuq ix-xellug. It-tnejn s3 huma xogħolta' Mattia Preti, iżda jidher li 7, fihom l-imgħallem ħalla f'idejn xi studenti , tiegħu biex iġibu — fit-tmiem. — il-pittura ili beda hu. Ġew / ikkummisjonati minn ' Francesco Svlos. Il- kappella hi msaqqfa b'koppla baxxa forma ta' skutella, xogħol li sar fl-1576, data li tidher f'medaljun li wkoll iġib isem il-Gran Mastru La Cassiere 1 (1573 — 1581). Ill- : kappella kellha wkoll żewġ kwadri tas-seklu 17 imdendlin fuq il- passaġġ li jagħti għall-kappelli l-oħra viċin, wieħed minnhom jirrapreżenta lil Santa Maria Maddalena, kwadru bl-arma ta' Fra Ippolito Malaspina u xogħol xi pittur influenzat minn Correggio, u l-ieħor il-famuż San Ġlormu ta' Michelangelo Merisi da Caravaggio. Dan ta' l-aħħar illum qiegħed fl-Oratorju. Fra Ippolito Malaspina kien kmandant ta' waħda mit-tliet xwieni ta' l-Ordni fil-battalja navali ta' Lepanto. Hu midfun prattikament f'nofs il-kappella Taljana. L-uniku monument f'din il-kappella hu dak tal-Gran Mastru Gregorio Carafa (1680-90). Carafa kien Taljan u kkummissjona dan il- monument meta kien għadu ħaj. Il-monument jikkonsisti f'bust tal-Gran Mastru b'żewġ anġli fuq il-ġnub tiegħu, jistrieħ fuq bażi ta' l-irħam. Dan l-arranġament sfortunatament jaħbi xi ftit ix-xogħol sabiħ fl-irħam li hemm warajh u li jirrapreżenta l-battalja tad-Dardanelli (1658) bejn il-flotta ta' Venezja, mgħejjuna mix-xwieni ta' l-Ordni, u l-flotta Torka. Rebħu l-Insara. Fl-imblokk tad-Dardanelli, Gregorio Carafa kien responsabbli mill-flotta ta' l-Ordni. Hawn min jattribwixxi dan il-monument ta' Carafa lil Ciro Ferri (1634 — 1689), segwaċi tal-famuż Bernini. Xogħol ta' Restawr Bħalissa qed isir xogħol ta' restawr imprezzabbli f'din il-kappella Taljana bi flus maħruġa permezz tal-Ħames Protokoll Taljan- Malti. Dr Rav Bondin, Koordinatur Eżekuttiv tal-Proġett ta' Rijabilitazzjoni tal-Belt Valletta, qed jaħdem f'kollaborazzjoni ma' Dr Claude Busuttil, Segretarju Eżekuttiv tal-Fondazzjoni ta' San Ġwann. L-Istitut ċentrali tar-Restawr f'Ruma ġie magħżul mill-Gvern Taljan, iżda x- xogħol attwali qed isir mid-Ditta Sante Guido Restauro e Conservazione di Opere d'Arte. Dr Sante Guido hu mgħejjun minn Giuseppe Mantella u Dr Keith Sciberras ta' l-Università ta' Malta. Fl-imgħoddi l-kappella sofriet ħsara kbira kkawżata l-aktar mill-umdità, bl-effett diżastruż tagħha jidher taħt forma ta' sinjal f'għoli differenti matul il-Katidral. Barra l-ħafna testijiet, diġà sar it-tindif tal-monument. ta' Gregorio Carafa. Ta' min japprezza l-għajnuna siewja mogħtija mill-Gvern Taljan għar-restawr ta' din. il- kappella ddedikata lil Santa Katarina verġni u martri, patruna mhux biss tal-Kavallieri Taljani iżda wkoll tagħna Żwieten. Barra mill-fatt li ż-żewġ statwi tal-ġebel fil-knisja parrokkjali qadima taż-Żejtun jorbtuna direttament ma' din il-kappella artistika u storika fl-aqwa knisja li hawn Malta, ma rridux ninsew li ż-Żejtuni Dun Gino Gauci hu l-kappillan tal-komunità Taljana hawn Malta. Ħlewwiet, Ġelati, Pasti, Gateaux bil-'Fresh Cream' u Cakes Maltese Bread (Ħobż tal-Malti, Panini u Slice) Fil-Ħdud u l-Festi. Naċċettaw ordnijiet ta' Parties. Triq il-Qadi, Housing Estate, Żejtun. Iż-Żejtun Ħarġa Speċjali Festa Ġunju 2005 WW